VEB7 Урок 1 Встреча в кафе Suomennos: 

Tänään Helsingissä on aurinkoinen kesäpäivä. Sofia istuu kahvilan terassilla Esplanadilla ja odottaa ystävätärtään Alisaa. Kuusi vuotta sitten Sofia muutti perheensä kanssa Krasnojarskista Suomeen, koska hänen isällään on inkeriläiset sukujuuret. Hänen ystävättärensä Alisa on syntynyt Suomessa, mutta hän on aina puhunut äitinsä kanssa venäjää, mutta isän kanssa suomea. Siksi tytöt käyttävät keskenään venäjän kieltä. Vuosi sitten tytöt valmistuivat Helsingin suomalais-venäläisestä koulusta, mutta he eivät ole nähneet sen jälkeen, koska Alisa on ollut koko tämän ajan Lontoossa ja työskennellyt siellä lastenhoitajana au pair-ohjelmassa.
A: Terve, Sofia!
S: Alisa!!! Päivää! Voi kun olen iloinen, että näen sinua! Onpa pitkä aika siitä, kun viimeksi nähtiin.
A: Aivan, ajattele ettei olla nähty kokonaiseen vuoteen.
S: Miten sinulla menee? Oletko ollut jo kauan Suomessa?
A: En, kaiken kaikkiaan kaksi viikkoa. Kuule, olen niin tyytyväinen, että vietin tämän vuoden ulkomailla.
S: Mitä sinä oikein teit Englannissa? Opiskelitko pelkästään? Siistiä! Puhut varmaan englantia nykyään kuin tosi englantilainen.
A: No tietysti puhun englantia paljon paremmin kuin ennen. Mutta en ollut vain opiskelemassa. Ylipäänsähän minä asuin ja työskentelin lastenhoitajana yhdessä englantilaisessa perheessä, mutta iltaisinhan olin vapaalla ja kävin yliopiston maksullisilla englannin kursseilla.
S: Olikos sinulla vapaapäiviä?
A: Tietysti oli. Lauantai ja sunnuntai. Niinä päivinä tapasin kurssikavereita, käytiin jossain yhdessä. Joskus mentiin koko viikonlopuksi Lontooseen, asuttiin retkeilymajassa ja kuljettiin pitkin kaupunkia kaksi päivää. Entä sinä? Mitä sinä puuhailet? Pääsitkö opiskelemaan jonnekin?
S: Valitettavasti en. Jäin kokonaista neljä pistettä vaille. Olin niin pettynyt, etten päässyt sisään, mutta onneksi isäni tuttava tarjosi minulle tarjoilijan työtä ravintolassaan, joten olen nyt ollut töissä koko vuoden ja ansainnut rahaa. No olen myös valmistautunut pääsykokeisiin. Tänä vuonna pyrin yliopistoon ja ammattikouluun.
A: Entä milloin pääsykokeesi ovat?
S: Kokeet ovat huomenna, mutta tulokset julkaistaan vasta heinäkuussa.
A: Onnea ja menestystä!
S. Kiitos!
A: Mitä vielä suunnittelet tekeväsi? Jatkatko töissä käymistä?
S: Ensi viikolla minulla alkaa loma, ja matkustan Sannan kanssa kahdeksi viikoksi Espanjaan. Aiotaan reppureissata ja asua retkeilymajoissa. Muistatko Sannaan?
A: Totta kai muistan. Minäkin haluan lähteä teidän kanssanne! Ensi vuonna lähdetään kyllä ehdottomasti yhdessä, etkös sinäkin ole samaa mieltä?
S: Sovittu!
VEB7 Урок 1 Встреча в кафе: Etsi ja opettele nämä kohdat venäjäksi!

VEB7 Урок 2 Я б в генетики пошёл, пусть меня научат! Suomennos: 
Kesällä lepäilimme vanhempien kanssa Espanjassa. Hotelli oli tosi pieni, ja me tutustuimme nopeasti kaikkiin asukkaisiin. Minä ystävystyin ikäiseni saksalaisen Markin kanssa. Ilmeni, että Mark opiskelee venäjää ja aikoo siksi ensi vuonna matkustaa vaihtoon Venäjälle. Hän opiskelee yliopistossa ensimmäistä vuotta agronomiksi. Ensimmäistä kertaa elämässä minua kiinnosti kuulla kasveista ja vihanneksista, ja myös ensimmäistä kertaa tapasin saman ikäisen, joka opiskelee venäjää! 
Minun pitää pyrkiä opiskelemaan ensi vuonna, enkä vielä tähänkään mennessä tiedä, mitä haluan opiskella. Yläluokilla jokaisen opiskelijan eteen tulee se tärkein kysymys: mitä tehdä koulun lopettamisen jälkeen? Niinpä se kysymys tuli minunkin eteeni. Koululaiset ratkaisevat yhä useammin itse, mitä he haluavat tulevaisuudessa opiskella, ja he itse hakevat oppilaitokseen tai yliopistoon, jossa tämän alan spesialisteja valmistuu. Mutta tähän mennessä vanhempien mielipide on ollut todella tärkeässä roolissa. 
Kun korkeakouluja on tosi paljon, niin valinta on vaikeaa. Voi lähteä korkeakouluun omassa kaupungissaan, ja on mahdollista löytää yleisiä tietoja ja pyrkiä yliopistoon, joka on ranking-listalla kaikkein korkeimmalla alalla, joka abiturienttia kiinnostaa. 
Markista oli kiinnostavaa, miten ylipäätään Venäjän koulutusjärjestelmä on järjestetty. Minä kerroin sen, minkä tiesin. Kun palaan kotiin, niin päätin heti aluksi tutustua meidän maatalousyliopistoomme Omskissa. Voi olla, että lähden opiskelemaan jalostajaksi ja jalostan oikein maukkaita omenoita. Tai ymppään omenat päärynöihin. Vaikka perinnöllisyystieteilijäthän toimivat tämän parissa. Ja ylipäätään sellainen hedelmä on mielestäni jo kehitetty. 
Me aloimme Markin kanssa käymään kirjeenvaihtoa netissä. Hän miettii jopa sitä, tulisiko vaihtoon Omskiin. Sillä aikaa kerron hänelle opiskelusta venäjällä, ja saan samalla itse tietää paljon hyödyllistä. 

VEB7 Урок 3 Учиться никогда не поздно Suomennos 
Hyvää päivää ja tervetuloa meidän venäjän kielen iltakurssillemme! Minun nimeni on G, olen kotoisin Venäjältä, kaukaisesta N:n kaupungista. Olen asunut jo joitakin vuosia Suomessa, koska vaimoni on suomalainen. Olen ammatiltani vieraiden kielten opettaja, ja olenkin opettanut jo viisi vuotta venäjää aikuisille tarkoitetuilla kursseilla. Minun oppitunneillani käy hyvin kiinnostavia ihmisiä. Nyt saatte tietää, miksi he alkoivat opiskella venäjää. 
Päivää! Minun nimeni on S. Olen 50-vuotias. Ammatiltani olen historioitsija ja työskentelen yliopistossa. Aloitin venäjän kielen opiskelun joitakin vuosia sitten. Nuorena en edes ajatellut, että tarvitsen venäjän kieltä. Opiskelin englantia, saksaa ja ruotsia, mutta sitten kiinnostuin Venäjän ja Neuvostoliiton suhteista. Ja kun aloin tutkia arkistojen asiakirjoja, kävi ilmi, että monet niistä oli kirjoitettu venäjäksi. Tehän tiedätte, että osaamatta venäjää on mahdotonta tutkia Neuvostoliiton historiaa – se on aivan sama kuin opiskelisi Englannin ja USA:n historiaa osaamatta englantia. Kaikki ymmärtävät, että hyvän tutkijan on osattava puhua häntä kiinnostavan maan kieltä. 
Moi kaikille! Minä olen A. ja olen 18-vuotias. Opiskelen vasta konservatoriossa, tuleva ammattini on oopperalaulaja. Opiskelen venäjän kurssilla, koska oopperalaulajan on edes vähän hallittava eri kieliä, esitämmehän me aarioita eri kielillä, mm. venäjäksi. Unelmani on laulaa Evgenij Oneginin aaria Tšaikovskin oopperasta, siksi ääntäminen on minulle erittäin tärkeää. 
Hyvää päivää! Saanko esittäytyä: minun nimeni on K. Työskentelen lääkärinä yksityisklinikalla. Meillä käy usein venäläisiä turisteja, jotka eivät puhu englantia kovin hyvin.  Ja minä haluaisin ymmärtää paremmin omia potilaitani. Ja vaikka ihminen selviytyisikin hyvin englannin kielellä, on hänestä aina mukavaa, jos hänelle sanotaan muutama sana hänen äidinkielellään. ”Hyvää päivää! Millainen on olonne? Voikaa hyvin!” – nämä ilmaukset minä opin heti. 
Päivää! Nimeni on J. Kävin koulua 1980-luvulla ja opiskelin ruotsia, englantia ja saksaa. Kielioppi oli minulle aina vaikeaa, mutta yritin mahdollisimman paljon puhua ja käyttää vieraita kieliä ihmisten kanssa jutellessa. Työskentelen nykyään insinöörinä pienessä firmassa, joka käy kauppaa Venäjän kanssa. Meidän kumppanimme käyvät usein Suomessa. Virallisten neuvottelujen aikana juttelemme englanniksi, mutta oman kollegani S:n kanssa yritän puhua venäjää vapaa-ajalla. Tätä varten aloin opiskella venäjää aikuisten iltakurssilla. Meidän kurssillamme opiskelee eri-ikäisiä ihmisiä: on nuoria ja on iäkkäämpiä. Minun mielestäni aikuisena opiskelu on mahtavaa! 
Päivää! Minä olen A, työskentelen lastentarhanopettajana. Meille tulee usein lapsia, joiden äidinkieli ei ole suomi. On tosi hyödyllistä osata edes muutama sana lapsen äidinkielellä, jotta tämä tuntisi olonsa turvalliseksi. Useimmiten lapsemme puhuvat arabiaa, somalia, viroa ja venäjää. Kun kävin vielä koulua, halusin opiskella venäjää, mutta silloin sellaista mahdollisuutta ei ollut. Mielestäni venäjän kieli on hyvin melodista, siksi aloin opiskella sitä aikuisiässä. 

VEB7 Урок 4 Вакансии Suomennos: 
 
Monilla työpaikoilla vaaditaan ja arvostetaan venäjän kielen osaamista, ennen kaikkea palvelualoilla. Tämän vuoksi venäjää osaavien nuorten on helppoa löytää ilta- tai kesätyötä. 
Tutustukaa työpaikkailmoituksiin: 
Myyjä-asiakasneuvoja, Imatra. 
Tarvitaan myyjä-asiakasneuvoja urheiluvaate- ja urheiluvälineliikkeeseen.  
Työehdot: vuorotyö, työvuorot kuudesta kahdeksaan tuntiin. 
Vaatimukset: suomen, englannin ja venäjän kielen taito, työkokemus, urheiluinnostus, kommunikointitaidot, kyky palvella asiakkaita 
Palkkaus: työehtosopimuksen mukaan, mahdollisuus urakehitykseen 
 
Sihteeri, Kotka 
Haetaan sihteeriä rakennus- ja remonttifirmaan. 
Vaatimukset: Stressinsietokyky, keskittymiskyky, viestintätaidot, tietokoneen käytön hallinta, rakentamis- ja remontointialan terminologian hallinta suomeksi ja venäjäksi. Työnkuvaan kuuluu rakentamis- ja korjaustyöryhmien työn suunnittelu ja työaikataulun seuranta, tilausten etsiminen ja tekeminen. Työpäivät ovat epäsäännöllisiä. 
Palkkaus: 1600 euroa + bonukset. 
 
Myyjä, Helsinki 
Etsin kolmea kesäkioskin myyjää Hietarannan uimarannalle. 
Työajat: Vuorotyö, viisi päivää viikossa. Kioski on auki päivittäin aamukymmenestä iltakymmeneen, ensimmäinen vuoro on kymmenestä kello kuuteentoista, toinen vuoro on kello kuudestatoista iltakymmeneen. 
Vaatimukset: Venäjän, suomen ja englannin kielen taito, viestintätaidot, rivakkuus, stressinsietokyky. Myyjällä pitää olla hygieniapassi. 
Työntekijän velvollisuuksiin kuuluu: kahvin valmistaminen, myyntityö, työpaikan siivous. Sopii opiskelijoille. 
Palkka: 9,45 euroa tunnissa + lounasetu. Ottakaa yhteyttä puhelimitse tai lähettäkää hakemus sähköpostilla, minä puhun venäjää ja englantia. 
 
Hallintovirkailija, Helsinki 
Työpaikka: Rastilan leirintäalue, Rastila. 
Avoin työpaikka: Hallintovirkailija. Vuorotyö, mm. yövuoroja. 
Vaatimukset: täysi-ikäisyys, englannin ja suomen kielen taito, muiden kielten osaaminen on lisäansio, taito kommunikoida asiakkaiden kanssa, valmius auttaa, stressinsietokyky ja kestävyys, plussaa ovat myös varausohjelmien (RDP, innRoad , Maestro) käyttötaidot. 
Hallintovirkailijan velvollisuuksiin kuuluvat: paikkavaraukset, asiakkaiden sijoittaminen, kävijöiden avustaminen, ristiriitatilanteiden ratkaisu ja muuta. 
Palkka: 9,19 euroa tunnissa. 
 
Lastenhoitaja, Nurmijärvi 
Etsin lastenhoitajaa neljävuotiaalle lapselle. 
Työehdot: tiistai ja torstai kello 17-20, sunnuntaisin kello 15-18. 
Vaatimukset: venäjän ja suomen kielen taito, taito tulla toimeen lasten kanssa, aktiivisuus. Työkokemus on eduksi. 
Velvollisuudet: ulkoilu lapsen kanssa, leikkiä ja lukea yhdessä, valmistaa ja syöttää iltaruoka 
Palkkaus: 7 euroa tunnissa. Hakemus lähetettävä venäjän kielellä. 

Myyjä, Helsinki 
Etsin kolmea kesäkioskin myyjää Hietarannan uimarannalle. 
Työajat: Vuorotyö, viisi päivää viikossa. Kioski on auki päivittäin aamukymmenestä iltakymmeneen, ensimmäinen vuoro on kymmenestä kello kuuteentoista, toinen vuoro on kello kuudestatoista iltakymmeneen. 

VEB8 Урок 5 Назад в СССР Suomennos: 
Kiitos viimeisimmästä kirjeestäsi. Olin tosi iloinen, kun sain sen. Anteeksi, etten heti vastannut siihen, on ollut paljon työtä. Kysyt minulta, minne unelmoin matkustavani. Älä hämmästy, mutta haluaisin nähdä Magadanin kaupungin. 
En ole koskaan ollut Magadanissa, mutta tällä kaupungilla on ollut valtava merkitys perheeni elämässä. Lapsuudessa kuulin siitä niin paljon, näin niin paljon valokuvia Magadanin näkymistä, että joskus minusta tuntuu, että olen itsekin ollut siellä. 
Isoäitini on kotoisin Kostromasta, joka sijaitsee Volga-joen varrella Venäjän keskiosassa. Isoäiti valmistui vuonna 1954 lääketieteen oppilaitoksesta ja sai sairaanhoitajan pätevyyden (diplomin). Noina aikoina ammattikorkeakoulusta tai keskiasteen oppilaitoksesta valmistuneiden piti työskennellä oman alansa töissä kolme vuotta paikassa, jonne heidät oppilaitos lähetti. Isoäidillä oli kaksi vaihtoehtoa: matkustaa syrjäiseen kylään Kostroman lähelle, jossa niihin aikoihin ei ollut edes sähköä, tai matkustaa Magadanin kaupunkiin, josta hän ylipäätään ei ollut kuullut koskaan. Isoäiti valitsi Magadanin. Hän ei tiennyt, että päästääkseen sinne 1950-luvulla piti matkustaa junalla kokonaisen kuukauden ajan Vladivostokiin saakka, ja sitten vielä Vladivostokista Magadaniin höyrylaivalla. Ja se ei tosiaankaan ollut mikään ”Viking-linja”. 
Oli tosin vielä toinenkin tärkeä syy siihen, miksi monet läksivät töihin sellaisiin kaupunkeihin kuin Magadan ja Norilsk. Neuvostoliitossa maksettiin pohjoisessa työskenteleville paljon paremmin. Pohjoisessa ihmisten lomat olivat pitempiä, ja he pääsivät myös eläkkeelle aiemmin kuin maan muissa osissa. Monet matkustivat sinne säästääkseen rahaa ja palatakseen takaisin kotikaupunkiinsa. Nykyään nämä edut eivät enää ole niin merkittäviä, siksi monet ihmiset läksivät pois sieltä Neuvostoliiton hajoamisen jälkeen. 
Magadanissa isoäiti tutustui tulevaan aviomieheensä, minun isoisääni. Siellä myös syntyi ja kävi koulunsa minun äitini. Mutta kun oli matkustanut pois sieltä koulun jälkeen äiti ei ihan heti palannutkaan sinne takaisin. Ensinnäkin: Matkaliput Magadaniin eivät olleet halpoja, pitihän sinne lentää Moskovasta kahdeksan tuntia. Toiseksi: neuvostoaikoina Magadan oli suljettu kaupunki. Se tarkoittaa, että siellä käydäkseen henkilön, erityisesti ulkomaalaisen, piti saada erikoislupa. Kerran kun olin pieni me saimme sellaisen luvan ja ostimme jo liput lentokoneeseen, mutta viime hetkellä minä sairastuin. Siispä en ole ollut Magadanissa. 
Päätän tähän kirjeeni. Entä minne sinä unelmoit matkustavasi? Odotan malttamattomasti kirjettäsi. 
Parhain terveisin, Maria 

VEB8 Урок 6 Город или деревня Suomennos: 
”Missä on parasta asua, kaupungissa vai maalla?” – tämän kysymyksen kera Habarovsk News- sanomalehden toimittaja kääntyi kadulla kulkijoiden puoleen. 
Lukekaa, mitä mieltä kaupunkimme asukkaat ovat. 
Andrej, 27 vuotta. 
Olen kotoisin Habarovskista. Olen syntynyt täällä, täällä asuvat perheeni ja ystäväni. Habarovsk ei ole Venäjän suurin kaupunki, mutta toisaalta meillä ei olekaan sellaisia liikenneongelmia kuin esim. Moskovassa.  Minä olen ollut Moskovassa ja Pietarissa. Olihan siellä tosi kaunista ja paljon nähtävyyksiä. Mutta en haluaisin asua siellä. Minulle Habarovsk on kokonsa puolesta sopivin kaupunki, ei suurin muttei myöskään pienin. Kaupungissa on museoita, muutamia teattereita, paljon kauppakeskuksia. On tosi monta korkeakoulua ja eri ammattikorkeakoulua. Monet korkeakouluihin hakevat tulevat Habarovskiin Kaukoidän muista kaupungeista, jotta pääsisivät tänne opiskelemaan. 
Talvi on meillä kylmä, mutta kesä on lämmin. Tilastojen mukaan Habarovskissa on 300 aurinkoista päivää vuodessa. Jopa talvella, kun ulkona on pakkasta, paistaa yleensä aurinko. Talvella kaikki pojat pelaavat ulkona jääkiekkoa. Kyllä: Habarovskissa on omat jalkapallo- ja jääkiekkojoukkueet. Ja meidän joukkueemme on voittanut monta kertaa Venäjän jääpallomestaruuden. Tulkaa siis Habarovskiin pelaamaan jääkiekkoa! 
No jos tekee mieli nähdä jotain uutta, niin ainahan voi matkustaa ulkomaille, esim. Kiinaan: Venäjän ja Kiinan välinen sijaitsee vain 30 kilometrin päässä kaupungista. Minä olen jo käynyt muutaman kerran Kiinassa. Minä tykkäsin olla siellä, ja hinnatkin ovat paljon halvempia kuin meillä: Pidetäänhän Habarovskia valitettavasti yhtenä Venäjän kalleimpana kaupunkina. 
 
Olga, 31 vuotta. 
Minä asun mieluummin maalla. Äitini on agronomi ja minä vartuin maalla. Koulun jälkeen pääsin opiskelemaan lääketiedettä ja muutin Habarovskiin. Aluksi pidin kaupungista ja ajattelin että jään sinne. Sitten menin naimisiin ja asunnon ostaminen kaupungista osoittautui meille liian kalliiksi, siksi päätimme jonkin ajan kuluttua palata maalle ja rakentaa oman talon. 
Nyt me asumme syntymäkylässäni, talo on rakennettu melkein valmiiksi. Äiti asuu vieressä ja auttaa lastenhoidossa. Minä toimin koulutusta vastaavassa ammatissa paikallisessa sairaalassa. Mieheni on rekkakuski. Hänkin pitää tätä mukavana: ei tarvitse käydä töissä kaupungissa joka päivä. 
Jos on töitä ja asunto, niin minun mielestäni maalla on parempaa ja rauhallisempaa. Raitista ilmaa ja luomutuotteita… Ikinä ei ole tylsää, koska aina on tekemistä. Meillä on pieni kasvimaa ja nyt olemme hankkineet vielä omia kanoja. Suurin ongelma maalla ovat huonot tiet. Keväällä ja syksyllä on tosi likaista, kaikkialla on kuljettava kumisaappaat jalassa.  
Minä en ikävöi ollenkaan kaupunkielämää. Jos kovasti tekee mieli, voi lähteä kaupunkiin, asummehan me vain 100 kilometrin päässä Habarovskista. 

VEB8 Урок 7 Новости экологии Suomennos: 
Viime maantiedon tunnilla päättöluokan oppilaat saivat tehtäväksi etsiä jokin ekologiaa käsittelevä artikkeli ja valmistaa sen pohjalta lyhyt suullinen esitelmä. Tämän päivän oppitunnilla opettaja jakoi koko luokan ryhmiin, joissa jokainen pitää vuorollaan oman esitelmänsä, jonka jälkeen oppilaat yhdessä keskustelevat siitä. Marina, Andrej ja Katja työskentelevät yhdessä ryhmässä. 
 
Ekologisen turvallisuuden strategia 
Venäjän federaation (liittovaltion) presidentti on hyväksynyt ekologisen turvallisuuden strategian vuoteen 2025 saakka, Venäjän uutistoimisto RIA Novosti ilmoittaa. Strategian on ensisijaisesti turvattava asumisolosuhteiden kestävä kehitys. 
Yli kolmasosa venäläisistä on huomannut maan ekologian huonontumisen. Kaksi kolmasosaa vastasi kyllä kysymykseen siitä, muuttaako uusi strategia tilannetta paremmaksi. 
Näin ollen on rajattu tavoitteet ja on annettu mekanismit, joilla ekologiaa koskevia päätöksiä tehdään. Ilmansaasteiden tason vähentäminen, saastumisen ehkäiseminen ja veden laadun parantaminen; vesien ekosysteemien ennallistaminen, jätteiden kierrätysasteen kohottaminen, turvallisen tuotannon kehittäminen ja biologisen monimuotoisuuden säilyttäminen. 
K: Minäkin olen huomannut, kuinka paljon ekologia on huonontunut. 
A: Onpa tässä uutisessa paljon monimutkaisia sanoja, toivon, että tämä toimii käytännössä. 
Uusi laki jätteiden uusiokäytöstä 
Venäjän luonto- ja ekologiaministeriö kehittää muutoksia teollisuus- ja kuljetusjätteitä koskevaan lakiin, Venäjän uutistoimisto TASS ilmoittaa. Uusi lakiehdotus säätelee jätteiden jalostuksen hintoja. Ministeriö tahtoo, että jätteensä lajittelevilla ihmisillä olisi etuisuuksia taloyhtiön palveluissa. Virkamiehet pitävät tarpeellisena ottaa käyttöön erilaisia hinnastoja Ruotsin ja Suomen esimerkin mukaisesti: siellä lajittelemattoman jätteen vastaanottaminen on kalliimpaa kuin laadukkaasti lajitellun. Lakiehdotuksessa on kyse myös alueellisesta vastuusta jätteiden hyödyntämisjärjestelmästä. Ministeriön mielestä olisi jo kauan aikaa sitten pitänyt houkutella väestöä jätteiden erottelemiseen, siispä virkamiehet ovat nyt käyneet tämän ongelman kimppuun vakavissaan. 
K: Onpa mahtavaa! Mekin yritämme kotona lajitella roskat, nyt siitä tulee tuottavaakin! 
M: Tietysti alueiden pitää olla vastuullisia, kun nyt kaikki vievät kaatopaikalle jätteensä miten sattuu. 
Palauta pulloja – pelasta luonto 
Venäjän hallituksen käsittelyyn on lähetetty aloite, jonka mukaan suuriin kauppakeskuksiin ja elintarvikemyymälöihin asennettaisiin tyhjien pullojen palautusautomaatit. Pantti sisältyy pullon hintaan ja se on merkitty pakkaukseen; se annetaan takaisin käyttäjälle palautuksen jälkeen. 
Nykyään pakkausten kierrätyspisteitä on Venäjällä vain 80 kaupungissa. Jotta kaikkien olisi yksinkertaista palauttaa purkit ja pullot, jokaisessa kaupassa pitää olla niiden vastaanottoautomaatti. Esimerkki on otettu naapurimaasta Suomesta. Tällä hetkellä Venäjällä lasin uusiokäyttöön menee vain 1,2 miljoonaa tonnia, ja maan laajuudessa se on pikkuseikka. 1000 tonnin lasipakkauksien uudelleenkäyttö supistaisi kaatopaikkojen kokoa kymmenellä tuhannella hehtaarilla ja vaarallisia päästöjä ilmakehään se vähentäisi 30 %. Sen lisäksi tämä vähentäisi sähkön käyttöä uuden lasin tuotannossa 29 %. 
Lisäksi tämä toisi kahdeksan uutta työpaikkaa jokaista tuhatta tonnia kohti. Myös muovinpalautusprojekti on kehitteillä. Keräyspisteiden määrää on kasvatettava tuhatkertaisesti. Aloite otetaan tarkasteluun ja sisällytetään teollisuus- ja kulutusjätteitä koskevaan lakimuutokseen. 
M: Äiti on kertonut minulle, että Neuvostoliitossa palautettiin aina pullot. 
A: Aivan, olen lukenut siitä. Se keksittiin Neuvostoliitossa. 
M: Mahtavaa! Ja uudet työpaikat ilahduttavat myös. 

Nykyään pakkausten kierrätyspisteitä on Venäjällä vain 80 kaupungissa. Jotta kaikkien olisi yksinkertaista palauttaa purkit ja pullot, jokaisessa kaupassa pitää olla niiden vastaanottoautomaatti. Esimerkki on otettu naapurimaasta Suomesta. Tällä hetkellä Venäjällä lasin uusiokäyttöön menee vain 1,2 miljoonaa tonnia, ja maan laajuudessa se on pikkuseikka. 1000 tonnin lasipakkauksien uudelleenkäyttö supistaisi kaatopaikkojen kokoa kymmenellä tuhannella hehtaarilla ja vaarallisia päästöjä ilmakehään se vähentäisi 30 %. Sen lisäksi tämä vähentäisi sähkön käyttöä uuden lasin tuotannossa 29 %. 
Lisäksi tämä toisi kahdeksan uutta työpaikkaa jokaista tuhatta tonnia kohti. Myös muovinpalautusprojekti on kehitteillä. Keräyspisteiden määrää on kasvatettava tuhatkertaisesti. Aloite otetaan tarkasteluun ja sisällytetään teollisuus- ja kulutusjätteitä koskevaan lakimuutokseen. 
M: Äiti on kertonut minulle, että Neuvostoliitossa palautettiin aina pullot. 
A: Aivan, olen lukenut siitä. Se keksittiin Neuvostoliitossa. 
M: Mahtavaa! Ja uudet työpaikat ilahduttavat myös. 


VEB8 Урок 8 Ближе к природе – экотуризм Suomennos:
Taisja haluaa työskennellä matkailualalla. Vähän aikaa sitten hän kuuli ekoturismista, suositusta eettisestä ja ekologisesta tavasta matkustaa. Hän päätti ottaa selville, mitä se on.
Mitä ekoturismi on?
Ekoturismi eli ekologinen turismi on luonnosta vastuuta tuntevaa matkailua. Ekoturismi kehittää arvojärjestelmää, jonka keskeisinä erityispiirteinä on yhtenäisyys luonnon kanssa, henkinen rikastuminen ja ympäristönsuojelu.

Ekoturismin perusperiaatteet:
· tutustuminen elävään luontoon, paikallisiin tapoihin ja kulttuuriin
· mukavuudesta ja sivilisaation tuttujen hyödykkeiden saatavuudesta kieltäytyminen
· ympäristön ekologisen kestävyyden vahvistaminen
· luonnonsuojeluun ja paikalliseen sosiokulttuuriseen yhteisöön myötävaikuttaminen
· paikallisten asukkaiden osallistuminen ja turismista saatavien tulojen saaminen heille
· sellaisten taloudellisten olosuhteiden luominen, joiden ohessa luonnonsuojelusta ja luonnonvarojen suojelusta tulee kannattavaa paikallisille asukkaille

Ekoturismin päämäärä on taloudellinen tehokkuus ja panos vierailtujen alueiden kestävään kehitykseen.
Taisja kiinnostui tästä aiheesta ja luki sanomalehdestä artikkelin hänen kotikaupungissaan järjestetystä foorumista.

Jokavuotinen itäinen talousfoorumi 2017 oli omistettu ekologialle. Foorumissa keskusteltiin Kaukoidän päähankkeista: nykyaikaisen jätteenkäsittelyn käyttöönottaminen, ympäristölle haitallisten aineiden poistaminen, teollisuuden päästöjen määrän alentaminen ja ekoturismin kehittäminen.
Tarkastelemme ekoturismihanketta. Foorumissa esitelty valtakunnallinen hanke ”Venäjän viili luonto – säilyttää ja nähdä” on suunnattu biologisen monimuotoisuuden säilyttämiseen. Ekoturismin kehittäminen vaatii valistusta, siksi luonnonsuojelualueista ja kansallispuistoista pitää tulla ekologisen käyttäytymisen perusteet tarjoavia keskuksia lapsille ja aikuisille.







Ekoturismin priorisoituja alueita ovat Altai, Pohjois-Kaukasia, Baikal, Kaukoitä. Näille alueille suunnitellaan perustaa joukko luonnonsuojelualueita ja kansallispuistoja turvaten niiden välttämättömän infrastruktuuri turisteille.
Näiden luonnonsuojelualueiden turistien kokonaismäärän on kasvettava kolminkertaiseksi: viiteen miljoonaan kävijään vuodessa. Turistien ansiosta saadut tulot mahdollistavat lisätä henkilökuntaa biologeihin, eläinasiantuntijoihin ja alueiden vartioinnin tarkastajiin.
Turistivirtojen kasvamisen yhteydessä muodostetaan lisäksi aseistettujen metsäpoliisien ja metsänvartijoiden joukkoja.

VEB8 Урок 8 Ближе к природе – экотуризм Etsi ja opettele nämä kohdat venäjäksi!
Taisja haluaa työskennellä matkailualalla. Vähän aikaa sitten hän kuuli ekoturismista, suositusta eettisestä ja ekologisesta tavasta matkustaa. Hän päätti ottaa selville, mitä se on.
Mitä ekoturismi on?
Ekoturismi eli ekologinen turismi on luonnosta vastuuta tuntevaa matkailua. Ekoturismi kehittää arvojärjestelmää, jonka keskeisinä erityispiirteinä on yhtenäisyys luonnon kanssa, henkinen rikastuminen ja ympäristönsuojelu.

Ekoturismin perusperiaatteet:
· tutustuminen elävään luontoon, paikallisiin tapoihin ja kulttuuriin
· mukavuudesta ja sivilisaation tuttujen hyödykkeiden saatavuudesta kieltäytyminen
· ympäristön ekologisen kestävyyden vahvistaminen
· luonnonsuojeluun ja paikalliseen sosiokulttuuriseen yhteisöön myötävaikuttaminen
· paikallisten asukkaiden osallistuminen ja turismista saatavien tulojen saaminen heille
· sellaisten taloudellisten olosuhteiden luominen, joiden ohessa luonnonsuojelusta ja luonnonvarojen suojelusta tulee kannattavaa paikallisille asukkaille

Ekoturismin päämäärä on taloudellinen tehokkuus ja panos vierailtujen alueiden kestävään kehitykseen.
Taisja kiinnostui tästä aiheesta ja luki sanomalehdestä artikkelin hänen kotikaupungissaan järjestetystä foorumista.


Jokavuotinen itäinen talousfoorumi 2017 oli omistettu ekologialle. Foorumissa keskusteltiin Kaukoidän päähankkeista: nykyaikaisen jätteenkäsittelyn käyttöönottaminen, ympäristölle haitallisten aineiden poistaminen, teollisuuden päästöjen määrän alentaminen ja ekoturismin kehittäminen.
Tarkastelemme ekoturismihanketta. Foorumissa esitelty valtakunnallinen hanke ”Venäjän viili luonto – säilyttää ja nähdä” on suunnattu biologisen monimuotoisuuden säilyttämiseen. Ekoturismin kehittäminen vaatii valistusta, siksi luonnonsuojelualueista ja kansallispuistoista pitää tulla ekologisen käyttäytymisen perusteet tarjoavia keskuksia lapsille ja aikuisille.
Ekoturismin priorisoituja alueita ovat Altai, Pohjois-Kaukasia, Baikal, Kaukoitä. Näille alueille suunnitellaan perustaa joukko luonnonsuojelualueita ja kansallispuistoja turvaten niiden välttämättömän infrastruktuuri turisteille.
Näiden luonnonsuojelualueiden turistien kokonaismäärän on kasvettava kolminkertaiseksi: Turistien ansiosta saadut tulot mahdollistavat lisätä henkilökuntaa biologeihin, eläinasiantuntijoihin ja alueiden vartioinnin tarkastajiin.
Turistivirtojen kasvamisen yhteydessä muodostetaan lisäksi aseistettujen metsäpoliisien ja metsänvartijoiden joukkoja.


